Diari Oficial de la Generalitat Valenciana


Sumari del DOGV 4133, del 22-11-2001 (2001/11276)

Informació pública de la subhasta de l'expedient núm. M-202/3083-O, seguit a instància de Docks de Levante, SL.
---------------------------------------------------------------------------------------------------------------

### Dades del document

Número de DOGV
:   4133

Data del DOGV
:   22-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11428


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la subhasta de l'expedient núm. D-591/8237-P, seguit a instància de Docks de Levante, SL. [2001/X11154]
  
El president de la Junta Arbitral de Transports de València comunica:
  
Conclosos els tràmits oportuns i adoptat l'acord per part de la Junta Arbitral de Transports de València en l'expedient H-120/0461-A, seguit a instància de Docks de Levante, SL, amb domicili al camí Reial de Madrid, km 234, de Beniparrell, València, com a conseqüència d'un servei de transport, magatzematge i logística efectuat per dita mercantil, la mercaderia del qual no ha sigut retirada ni pagades les despeses ocasionades, es procedeix a la pública subhasta, per un termini de 10 dies anteriors a la data de la primera subhasta, del material que després s'especificarà, i s'assenyala perquè l'acte de rematada tinga lloc en els salons d'aquesta Conselleria, situada en l'avinguda de Blasco Ibáñez, 50-5ª planta, de València, el dia 11 de desembre de 2001, a les 12.00 hores, amb les prevencions següents:
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant el cap del Servei d'Arbitratge i al domicili citat de la Conselleria d'Obres Públiques, Urbanisme i Transports. Aquesta obertura, que serà pública, es realitzarà a les 12.00 hores del mencionat dia 11 de desembre de 2001, al lloc indicat.
  
El sobre que conté l'oferta i el resguard de la fiança haurà de tindre consignat en la portada el número d'expedient objecte de la subhasta a què es concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta, els licitadors hauran d'ingressar prèviament en el compte número 3280-3087-36-9753650243, de l'entitat Bancaixa, una fiança prèvia del 10% del preu de taxació (valoració) que serveix de tipus per a la subhasta, sense el requisit de la qual no podran ser admesos a licitació. El dit 10% sobre el tipus serà fix per a qualsevol de les dates de subhasta.
  
Cinqué
  
Els adjudicataris dels béns hauran de completar el pagament en l'acte davant de la mesa de subhasta o mitjançant ingrés en el compte dalt mencionat, immediatament posterior a l'adjudicació o durant el dia següent hàbil a la realització de la subhasta. Si no es verifica el pagament en la forma i data indicades, l'adjudicatari perdrà el seu dret, així com, si és procedent, la quantitat depositada com a fiança prèvia a la licitació.
  
Sisé
  
Si no hi ha postors en la primera subhasta, s'assenyala per a la segona el dia 12 de desembre de 2001, a les 12.00 hores, en el mateix lloc ja citat, per a la qual servirà de tipus el 75% de la valoració, i no s'admetran postures inferiors als dos terços del dit tipus.
  
Seté
  
La tercera subhasta tindrà lloc, si és procedent, el dia 13 de desembre de 2001, a les 12.00 hores, al referit lloc, i és la postura mínima d'1.250.000 pessetes (7.512,65 euros), i es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Vuitanta-tres paletes perfectament retractilades i inventariades de llibres, consistents en toms de l'I al IX de títol Atlas visual de los deportes, conformen un total de 108.321 toms. El preu de taxació (valoració) d'aquesta mercaderia és de 3.000.000 pessetes (18.030,36 euros).
  
El dit material es troba depositat per a la seua comprovació, als locals de l'empresa CTM de Levante, SL, amb domicili en el camí Reial de Madrid, km 234, de Beniparrell, València.